*****

ΚΑΝΟΝΙΣΜΟΣ (ΕΟΚ) αριθ. 39/84 ΤΗΣ ΕΠΙΤΡΟΠΗΣ

της 6ης Ιανουαρίου 1984

περί τροποποιήσεως του κανονισμού (ΕΟΚ) αριθ. 1767/82 περί καθορισμού των λεπτομερειών εφαρμογής των ειδικών εισφορών κατά την εισαγωγή ορισμένων γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1600/83 (2), και ιδίως το άρθρο 14 παράγραφος 7,

Εκτιμώντας:

ότι ο κανονισμός (ΕΟΚ) αριθ. 1767/82 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2839/83 (4), προβλέπει τους όρους αποδοχής, στην Κοινότητα, ορισμένων τυρών οι οποίοι καθιστούν δυνατή τη χορήγηση για τους τυρούς αυτούς μειωμένης εισφοράς·

ότι η κυβέρνηση της Σοσιαλιστικής Ομοσπονδιακής Δημοκρατίας της Γιουγκοσλαβίας ανέλαβε την υποχρέωση να τηρήσει όλους τους όρους που προβλέπονται κατά την αποδοχή στην Κοινότητα του τυριού Kashkaval, καθώς και των τυρών αιγών που αναφέρονται στα σημεία ι) και ια) του παραρτήματος Ι του κανονισμού (ΕΟΚ) αριθ. 1767/82· ότι πρέπει, κατά συνέπεια, να προστεθεί, στη στήλη « χώρα προελεύσεως» στα σημεία ι) και ια) του παραρτήματος Ι του εν λόγω κανονισμού, το όνομα της χώρας αυτής· ότι, συγχρόνως, υπέδειξε ως αρμόδιο οργανισμό για την έκδοση των πιστοποιητικών IMA 1 τον Fond ze Unapredjenje Proizvodnje i Plasmana Stoke i Stocnih Proizvoda, Βελιγράδι· ότι είναι, κατά συνέπεια, αναγκαίο να συμπληρωθεί το παράρτημα του εν λόγω κανονισμού·

ότι η σημείωση (2) που αναφέρεται στο παράρτημα Ι του κανονισμού (ΕΟΚ) αριθ. 1767/82 δύναται να δώσει χώρα σε διάφορες ερμηνείες στα κράτη μέλη· ότι είναι, κατά συνέπεια, σκόπιμο να τροποποιηθεί·

ότι πρέπει να διορθωθούν ορισμένες μεταφράσεις του κειμένου του εν λόγω κανονισμού όσον αφορά τις περιγραφές των εμπορευμάτων που αναφέρονται στο παράρτημα Ι·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1767/82 τροποποιείται ως εξής:

1. Στο παράρτημα Ι:

- στη στήλη «χώρα καταγωγής», στα σημεία ι) και ια) προστίθεται η μνεία «Γιουγκοσλαβία»·

- στο σημείο a) δεύτερη περίπτωση και στα σημεία e) και g) του γαλλικού, γερμανικού αγγλικού, ολλανδικού και δανικού κειμένου, προστίθεται, μετά τις λέξεις «μιας τιμής ελεύθερο στα σύνορα», η σημείωση «(2)»·

- στο σημείο a) δεύτερη περίπτωση και στα σημεία e), f) και g ) του ιταλικού και στο σημείο α) δεύτερη περίπτωση και στα σημεία ε), στ) και ζ) του ελληνικού κειμένου, αντίστοιχα, μετά τις λέξεις «μιας τιμής ελεύθερο στα σύνορα» προστίθεται η σημείωση «(2)»·

- η σημείωση (2) αντικαθίσταται από το εξής κείμενο:

«(2) Θεωρείται ως τιμή «ελεύθερο στα σύνορα» η τιμή ελεύθερο στα σύνορα της χώρας εξαγωγέως ή η τιμή fob της χώρας εξαγωγέως, οι τιμές δε αυτές αυξάνονται κατά ένα ποσό που αντιστοιχεί στις δαπάνες μεταφοράς και ασφάλειας μέχρι την τελωνειακή επικράτεια της Κοινότητας».

2. Στο παράρτημα IV προστίθεται ο εξής τίτλος μετά από την Τουρκία:

1.2,3.4,5 // // // // «Τρίτες χώρες

// Διάκριση του

Κοινού Δασμολογίου

και περιγραφή εμπορευμάτων

// Εκδίδων οργανισμός

// // 1.2.3.4.5 // // // // Ονομασία

// Τόπος της εγκαταστάσεως

// // // // // // Γιουγκοσλαβία // ex 04.04 Ε Ι β) 2 // Τυροί αιγών σε κιβώτια που περιέχουν άλμη και Kashkaval // Fond ze Unapredjenje Proizvodnje i Plasmana Stoke

Άρθρο 2

Ο παρών κανονισμός αρχίζει να ισχύει στις 16 Ιανουαρίου 1984.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 6 Ιανουαρίου 1984.

Για την Επιτροπή

Poul DALSAGER

Μέλος της Επιτροπής i Stocnih Proizvoda // Βελιγράδι» // // // // //

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 163 της 22. 6. 1983, σ. 56.

(3) ΕΕ αριθ. L 196 της 5. 7. 1982, σ. 1.

(4) ΕΕ αριθ. L 279 της 12. 10. 1983, σ. 10.